Van Gansewinkel., Ekkersrijt, Netherlands
Home Suppliers vangansewink
Member since : Dec 2016 NEHEMIA – WYSHEID (2) - www.bybelkennis.co.za
Nehemia soek antwoorde. Ek het by hulle navraag gedoen (1:2).’n Leier het inligting nodig as hy wyse besluite wil neem. Eers inligting en dan optrede.
Nehemia vra advies by God. Hy vas en bid. Hy besef dat hy God se krag, sterkte, hulp wysheid nodig sou hê. Daarom bid hy tot die God van die hemel.
Nehemia was geduldig. Drie maande lank bid en beplan hy. Moenie oorhaastige besluite neem nie. Dink, bid, vra advies.
Nehemia was versigtig. Ek was baie bang (2:2). Hoe oorwin jy vrees? Deur wysheid. Wysheid is versigtig; die aanvaar nie sonder meer iets nie. Nehemia het baie voorregte geniet, maar hy het ook die koning geken. Daarom druk hy sy kommer op ‘n respekvolle manier uit. Ondervinding maak hom versigtig.
Nehemia was voorbereid. Stuur my na Juda (2:5). Hy het reeds beplan en gebid. Toe die regte oomblik aanbreek, tree hy met wysheid op. ‘n Wyse leier weet presies wat hy wil sê en wanneer. Hy berei selfs voor vir die moontlike vrae en besware.
Nehemia soek geregtigheid. Van God se kinders in Juda is sleg behandel. Van die ryk mense vra selfs rente op lenings. Wat doen Nehemia? Na ek dit oorweeg het, het ek die skuld op die vooraanstaande burgers en die ampsdraers gelê en vir hulle gesê: “Julle is besig om julle volksgenote uit te buit!” (5:7). Let op: kry die feite; dink daaroor; tree dan op.
Nehemia soek oplossings. Die muur is herbou. Daar was egter maar min inwoners. Nehemia kry die register van die mense wat eerste teruggekom het. My God het my die besluit laat neem (7:5). Die lot het bepaal watter mense na Jerusalem moes terugkeer (11:1).
Wat was die geheim van Nehemia se sukses as leier? Ons weet dat hy die Skrif geken het en gehoorsaam was aan wat die Skrif gesê het. Wysheid begin met die dien van die Here; wie die Heilige ken, het werklik insig (Spreuke 9:10). Wat kan jy doen om ook ‘n wyse leier te word?
Verlang na wysheid. God vra vir Salomo wat hy van Hom wil hê. Wat vra Salomo? Insig (1 Konings 3:5 en 9). Dit gaan goed met die mens wat wysheid gevind het, wat insig as sy deel ontvang het, want dit bring meer winste in as silwer en lewer ‘n groter opbrengs as goud (Spreuke 3:13 – 14).
Pleit vir wysheid. God beloof wysheid as jy daarvoor vra. Hoe vra jy vir God? Deur voortdurende gebed.
Soek wysheid. God gee wysheid, maar waar kan ons dit kry? Dit is die Here wat wysheid gee, uit sy mond kom die kennis en die insig (Spreuke 2:6). Grawe in die Bybel en jy sal baie wysheid daar kry.
Versorg wysheid. Wysheid moet gereeld gevoed en versorg word – lewenslank. Alles verander en daarom moet jy voortdurend wysheid soek.
Volgende keer gaan ons na ‘n volgende kenmerk van ‘n leier kyk: Beplanning.
Laaste 7 Dae: 4,096
Laaste 30 Dae: 25,970
Laaste 365 Dae: 274,460